צעיר בן 29 חשוד כי דקר למוות את אבי אשתו בן 53 בלילה שבין שישי לשבת. משטרת לוד עצרה את החשוד. ככל הנראה השניים היו נתונים תחת השפעת אלכוהול. על פי עדותם של בני משפחה התרחש ויכוח בין החתן לחמו שהדרדר לקטטה. על פי החשד במהלך הקטטה החתן נטל כלי חד באמצעותו דקר את חמו בשעה שנכדיו שהו בביתו. לפי גורם במד”א, בני המשפחה הזעיקו את שירותם של מד”א שמצאו את גופתו של הסב ללא דופק עם סימני אלימות. הוענק לו טיפול רפואי אך נאלץ לקבוע את מותו. המניע למותו של החם טרם ידוע ומשטרת לוד עצרה את החשוד למעשה שיובא להארכת מעצר.